Takashi Inui

Takashi Inui (jaapani keeles 乾 貴士 Inui Takashi; sündinud 2. juunil 1988 Ōmihachimanis) on Jaapani jalgpallur, poolkaitsja.

Klubikarjäär 
Inui alustas klubikarjääri kodumaa klubis Yokohama F. Marinos. Pärast seda mängis ta aastatel 2008–2011 Cerezo Osakas. Seejärel suundus ta Saksamaale, mängides hooajal 2011–12 2. Bundesliga klubis VfL Bochum ning 2012–2016 Bundesliga klubis Eintracht Frankfurt. 2015. aasta augustis sõlmis ta Hispaania kõrgliiga klubiga SD Eibar lepingu kolmeks aastaks. 21. mail 2017 Hispaania kõrgliigas peetud mängus sai ta esimeseks jaapanlaseks, kes on Barcelona vastu värava löönud.

2018. aasta juunis sõlmis ta lepingu teise Hispaania kõrgliiga klubiga, Real Betis. 2019. aasta jaanuaris suundus ta hooaja lõpuks laenule Deportivo Alavési. 2019. aasta juulis naasis ta Eibari, kellega sõlmis kolmeaastase lepingu.

Koondisekarjäär
Jaapani jalgpallikoondises on mänginud 30 mängu ja löönud 6 väravat.

2018. aasta maailmameistrivõistluste teises alagrupimängus lõi ta värava Senegali vastu. Kaheksandikfinaalis viis ta Jaapani Belgia vastu teisel poolajal 2:0 juhtima, kuid Jaapan kaotas lõpuks mängu 2:3 ja langes välja.

Ta on kuulunud Jaapani koondisse veel ka 2015. ja 2019. aasta Aasia meistrivõistlustel ning 2013. aasta FIFA konföderatsioonide karikaturniiril.

Viited

Välislingid
 
 Japan National Football Team Database

Jaapani jalgpallurid
VfL Bochumi jalgpallurid
Frankfurdi Eintrachti jalgpallurid
SD Eibari mängijad
Real Betise jalgpallurid
Deportivo Alavési mängijad
Bundesliga mängijad
La Liga mängijad
Sündinud 1988